
TERMÉSZET A BELSŐ TEREKBEN

Kulcsszavak: anyagkísérlet;biogyanta;kagyló;fenntartható;elemrendszer
A kutatásom témája egy ökologikus, természetes anyag kísérlet, mely szorosan együtt működik egy térbeli struktúra megalkotásával.
A kagylót, mint természeti formát és a művészeti alkotásokban gyakran ábrázolt szimbolikus elemet vizsgáltam és használtam kompozíciós elemként. Figyelembe vettem a kagyló sajátosságait, textúráját, színeit, formavilágát és egy olyan elemrendszer megtervezésén dolgozom, mely sorolható és szabályos, illetve szabálytalan mintában egyaránt variálható. Ez az elemrendszer különböző formákat tartalmaz, melyek ugyanazon elvet követik.
Az anyag zselatinból, glicerinből és vízből áll, illetve fő komponensei még a tojáshéj és a kávézacc, amely a karakterét adja. Az anyaghasználatnál a természetes anyagok felhasználását és újrahasznosítását tűztem ki célul, melyek a mindennapi életben is nagy mennyiségben előfordulnak.



